Za nižji strošek električne energije na položnici lahko največ storite sami z majhnimi koraki. Poleg izbire naprav z nižjo porabo energije, poskrbite, da naprave brezhibno delujejo. Takoj po uporabi Iz vtičnic izključite vse električne naprave, ki jih ne potrebujete več. Ugašajte luči, uporabljajte varčne ali LED žarnice. Če imate dvotarifni števec, uporabljajte velike potrošnike energije (bojler, pomivalni, pralni in sušilni stroj..) v času nizke tarife.
K nižjemu strošku na računu pa vam lahko pomaga tudi električar. Na vašo željo lahko preveri in testira, kakšna je obremenitev varovalk glede na potrošnike električne energije v vaši hiši. Prešibke varovalke povzročajo izpade električne energije, premočne pa po nepotrebnem porabljajo preveč elektrike, kar se pozna na računu. Če ugotovi, da so glavne varovalke predimenzionirane za vaše potrebe, pokličite elektro podjetje.
Električarji elektrodistribucijskega omrežja na merilnem mestu v nekaj minutah zamenjajo varovalko ali tarifni odklopnik, ki omejuje odjem električne energije iz javnega omrežja. Strošek električne energije je namreč odvisen od moči toka, ki ga nadzorujejo glavne varovalke v glavni elektro omari. Z manjšo obračunsko močjo glavnih varovalk bodo manjši tudi prispevki, ki so vezani na obračunsko moč. Vaš račun za električno energijo bo mesečno kar nekaj evrov nižji.